ขบวนการนักผจญภัย โบเคนเจอร์

ประวัติ

โบเคนเจอร์ เป็นผลงานลำดับที่ 30 ของซูเปอร์เซ็นไตซีรีส์ และเป็นการเฉลิมฉลองผลงานครบ 30 เรื่องของซูเปอร์เซ็นไตซีรีส์ ธีมหลักของเรื่องคือการล่าสมบัติล้ำค่า ซึ่งสมบัติล้ำค่าเรียกว่า พรีเชียส

เรื่องย่อ

ในโลกที่มีสมบัติล้ำค่ามหาศาลถูกซุกซ่อนอยู่ในสถานที่ต่างๆ องค์กร SGS (ชัซเซส : Search Guard Successor) ถูกจัดตั้งขึ้นมา เพื่อปกป้องสมบัติล้ำค่าต่างๆบนโลก และเรียกสมบัติล้ำค่านั้นว่า พรีเชียส
พรีเซียส ทั้งหมด ได้ถูกเก็บรักษาไว้อย่างดีใน พิพิธภัณฑ์ SGS  เพื่อมิให้ผู้ไม่หวังดีเอาพรีเชียสไปใช้ในทางมิชอบ เพื่อป้องกันไม่ให้พรีเซียสตกอยู่ในมือผู้ไม่หวังดี  SGS จึงจัดตั้ง โบเคนเจอร์ ขึ้นมา เพื่อทำหน้าที่ปกป้องพรีเซียสและเข้าต่อกรกับผู้ไม่หวังดีด้วยวิทยาการอันทันสมัย 
โบเคนเจอร์ ต้องเผชิญหน้ากับ กอร์ดอม จาริว ดาร์คชาโดว์ และ เควสเตอร์อาชูว์ โดยทั้งหมดถูกเรียกว่า เนกาทีฟ ซีนดิเคด  ผู้ก่อการร้ายที่หวังจะใช้พรีเซียสในการยึดครองโลก และ ครอบครองเป็นสมบัติของตน รวมถึงการไขปริศนาความลับของโลกในแง่มุมต่างๆ

ตัวละคร

ดู ตัวละครในโบเคนเจอร์

การออกอากาศ

ออกอากาศทุกเช้าวันอาทิตย์ เวลา 7:30 น. - 8:30 น. ทางสถานีโทรทัศน์ทีวีอาซาฮี ในประเทศญี่ปุ่น
ในประเทศไทย ลิขสิทธิ์ในการจัดจำหน่ายและการออกอากาศโดยโรส มีเดียแอนด์เอนเตอร์เทนเมนต์ โดยใช้ชื่อว่า "ขบวนการนักผจญภัย โบเคนเจอร์" ออกอากาศทาง สถานีโทรทัศน์ช่อง 5 ในรายการแก๊งการ์ตูน ทุกเช้าวันเสาร์ เวลา 7.35 - 8.00 น. เริ่มฉายในวันเสาร์ที่ 11 ตุลาคม พ.ศ. 2551 และในปี พ.ศ. 2552 ได้เปลี่ยนเวลาออกอากาศเป็น 7.00 - 7.30 น. และถูกเปลี่ยนรายการ ช่อง 5 การ์ตูน ของบริษัท ตูนทาวน์ เอ็นเทอร์เทนเมนท์ จำกัด แต่ยังใช้เสียงพากย์ของโรสเหมือนเดิม และฉายในช่อง ทรู สปาร์ค ทางทรู วิชั่นส์ ทุกวันจันทร์ถึงวันศุกร์ เวลา 19.30 - 20.00 น. ออกอากาศเมื่อวันที่ 14 สิงหาคม พ.ศ. 2551 ถึงวันที่ 21 ตุลาคม พ.ศ. 2551 ในชื่อรายการ MCOT Dexclub ทุกเช้าวันเสาร์ เวลา 6.30 - 7.00 น. เริ่มเร็วๆ นี้ ฉายทางช่อง 9 เอ็มคอตเอชดี

30th ANNIVERSARY (สารานุกรม 30 ขบวนการ)

เป็นช่วงพิเศษที่เกี่ยวกับเรื่องราวของ 30 ขบวนการเริ่มใช้จริงใน Task.3 ในช่วงท้ายเพลงปิดของเรื่อง กำกับและผู้วางเนื้อหาโดย ทาเคโมโตะ โนโบรุ
โดยทั่วไปจะใช้ฟุตเตจภาพของทีวีซีรีส์ แต่บางครั้งใช้ฟุตเตจของภาพยนตร์และวีซินีม่า นอกจากนี้ภาพของแต่ละขบวนการกลับถูกมาใช้ในรูปแบบเดิมซึ่งถูกลงในภาพทีวีดิจิตอลคมชัดสูง และภาพตัดจาก 4:3 เป็น 16:9 สำหรับภาพทีวี
ทั้งนี้ช่วงพิเศษปรากฏแค่ในทีวีเท่านั้น ไม่มีการลงซ้ำในสื่ออื่นทั้ง DVD, ช่องโตเอะแชนแนล และ ยูทูบของช่องโตเอะโทคุซัทสึ

สารานุกรม 30 ขบวนการ

อยู่ในช่วง Task.4 ถึง Task.33 ตั้งแต่ ขบวนการห้าจอมพิฆาต โกเรนเจอร์ จนถึงโบเคนเจอร์โดยจะเล่าซีรีส์ทีละ 1 ตอนซึ่งจะใช้เพลงประกอบของเรื่องแต่ละเรื่องมาใช้ตามหัวข้อนั้น ในท้ายตอนจะมีมุขตลกล้อเลียนจากขบวนการที่ถูกกล่าวถึงมีบางตอนที่นำพร็อบของขบวนการต่างๆ มาปรากฏในเรื่อง และบางตอนสมาชิกใส่ชุดยูนิฟอร์มของขบวนการนั้น
ใน Task.1 ถึง Task.19 ใช้ห้องขับไดโบเคนเป็นสถานที่หลัก แต่ใน Task.20 เป็นต้นไปได้เปลี่ยนเป็นฐานทัพ ซาเจสลอน แทน

สารานุกรม 30 ขบวนการ สเปเชียลไฟล์

ใช่ใน Task.34 เป็นต้นไป เป็นช่วงเกี่ยวกับ ครั้งแรกของสถิติต่างๆ ของ 30 ขบวนการ ซึ่งจะถูกเรียกว่า สารานุกรม 30 ขบวนการ สเปเชียลไฟล์ ซึ่งแต่ละตอนจะมีหัวข้อที่เกี่ยวกับครั้งแรกของขบวนการแต่ละขบวนการว่ามีอะไรใหม่ๆ ได้แก่ ต้นกำเนิดขบวนการ, หุ่นยนต์ยักษ์, หุ่นยนต์ประกอบร่าง, หุ่นยนต์ตัวที่ 2, นักสู้เสริม, หุ่นยนต์รวมร่างขั้นสุดยอด, หุ่นยนต์ฐานทัพ, หุ่นรวมร่างทั้ง 7 , เกราะเสริม, นักสู้พิเศษ, ร่างเพิ่มพลัง, ขบวนการฝ่ายอธรรม, หุ่นยนต์รวมร่างหลากรูปแบบ ทั้งหมดนี้จะเล่าเรื่องในแต่ละตอนที่กล่าวรวมถึงใช้เพลงประกอบตามหัวข้อที่ปรากฏ ช่วงท้ายของเรื่องมักจะเล่นมุขล้อเลียนเกี่ยวกับหัวข้อนั้นๆ
ในตอนสุดท้าย (Task.48) เป็นการแนะนำขบวนการใหม่นั่นก็คือ ขบวนการจอมยุทธสรรพสัตว์ เกคิเรนเจอร์ ซึ่งหลังจากแนะนำเสร็จแล้วเกคิเรดได้จับมือต่อจากโบเคนเรด